Animal Kingdom

For fornøyelsesparken, se: Disney's Animal KingdomAnimal Kingdom er en australsk kriminaldrama fra 2010, regissert av David Michôd.
Filmen handler om en kriminell familie i Melbourne. Filmen er inspirert av Pettingill-familien, en berømt kriminell familie i Melbourne og et mord på to politimenn i South Yarra i 1988, som de var innblandet i.
Jacki Weaver ble Oscar-nominert for beste kvinnelige birolle for sin tolkning av Janine «Smurf» Cody, familiens patriark.


== Handlingsreferat ==
Etter at moren hans dør av en overdose, ber den 17 år gamle Joshua Cody sin bestemor, Janine Cody, om hjelp. Hun inviterer Joshua til å flytte inn hos henne. Janine er matriark for en mafia-familie i Melbourne som bruker hjemmet hennes som hovedbase. Familien blir også overvåket av politiet som leter etter hennes eldste sønn, Andrew "Pope" Cody som forsøker å hjemme seg fra politiet. Codys ustabile bror, Craig, selger nok narkotika til å kjøpe huset til moren. Hennes yngste sønn, Darren, følger også i familiens kriminelle fotspor, og en gammel venn av familien (spilt av Joel Edgerton) leder en gjeng som spesialiserer seg på væpnet ran.
Etter at Pope og Craig overfaller og dreper to politibetjenter blir Pope, Darren og Joshua ført inn til avhør. Etterforsker Nathan Leckie (spilt av Guy Pearce) en av få ikke-korrupte politifolk i etaten avhører Joshua. De tre blir senere løslatt fra varetekt, og Joshua kommer tilbake med kjæresten Nicky til foreldrenes hjem. Craig, som har unngått å bli plukket opp av politiet, møter deretter Pope, Darren og Janine. De innser at Joshua er det svakeste leddet deres. Men Craig blir snart skutt og drept av politiet. Pope og Darren tar med Joshua til advokaten Ezra, som presser ham til å slå opp md kjæresten Nicky - noe Joshua går med på.
Leckie tar Joshua i varetekt igjen, hvor han foreslår at Joshua flyttes til vitnebeskyttelse mot at han vitner mot sin egen familie - men Joshua takker nei. I mellomtiden dukker Nicky opp, usikker på hva hun skal gjøre, hjemme hos bestemoren hans og leter etter Joshua. Pope gir henne heroin, og kveler henne for å unngå at hun snakker med politiet. Da Joshua kommer tilbake til bestemorens hjem neste morgen, oppdager han Nickys armbånd utenfor huset deres. Joshua forsøker å ringe til Nicky, og hører telefonen hennes ringe fra familiens bakgård. Joshua flykter til foreldrene hennes, men Pope får tak i deres adresse. Bestemoren hans bestemmer at Joshua må forsvinne fordi han truer den kriminelle virksomheten deres, og bestemoren forsøker å bruke forbindelsene sine for å sende en korrupt politimann etter Joshua.


== Rolleliste ==
Ben Mendelsohn i rollen som Andrew 'Pope' Cody
Joel Edgerton i rollen som Barry 'Baz' Brown
Guy Pearce i rollen som Nathan Leckie
Luke Ford i rollen som Darren Cody
Jacki Weaver i rollen som Janine 'Smurf' Cody
Sullivan Stapleton i rollen som Craig Cody
James Frecheville i rollen som Joshua 'J' Cody
Dan Wyllie i rollen som Ezra White
Anthony Hayes i rollen som Justin Norris
Laura Wheelwright i rollen som Nicky Henry
Mirrah Foulkes i rollen som Catherine Brown
Justin Rosniak i rollen som Randall Roache
Susan Prior i rollen som Alicia Henry
Clayton Jacobson i rollen som Gus Emery
Anna Lise Phillips i rollen som Justine Hopper


== Eksterne lenker ==
(en) Animal Kingdom på Internet Movie Database 
(sv) Animal Kingdom i Svensk Filmdatabas 
(da) Animal Kingdom i Danmark Nationale Filminstitut 
(fr) Animal Kingdom på Allociné 
(nl) Animal Kingdom på MovieMeter 
(en) Animal Kingdom på AllMovie 
(en) Animal Kingdom på Turner Classic Movies 
(en) Animal Kingdom på Rotten Tomatoes 
(en) Animal Kingdom på Metacritic 
(en) Animal Kingdom på Box Office Mojo